MINISTERUL FINANȚELOR

AGENȚIA NAȚIONALĂ DE ADMINISTRARE FISCALĂ

**ORDIN nr. ..........**

**pentru aprobarea modelului și conținutului** **formularului utilizat de Furnizorii de Servicii de Criptoactive Raportori în vederea îndeplinirii obligațiilor prevăzute la art. 291^6 alin. (1) din Legea nr. 207/2015** **privind Codul de procedură fiscală**

În temeiul art. **291^6 alin. (1)** și art. 342 alin. (1) din Legea nr. 207/2015 privind Codul de procedură fiscală, cu modificările și completările ulterioare, precum și al art. 11 alin. (3) din Hotărârea Guvernului nr. 520/2013, privind organizarea și funcționarea Agenției Naționale de Administrare Fiscală, cu modificările și completările ulterioare,

În temeiul **Anexei nr.6, Secțiunea I, Subsecțiunea İ.6.** din Legea nr. 207/2015 privind Codul de procedură fiscală, cu modificările și completările ulterioare

Având în vedere prevederile:

* **Anexei nr.6, Secțiunea II, Subsecțiunea D, pct. 2** din Legea nr. 207/2015 privind Codul de procedură fiscală, cu modificările și completările ulterioare;
* Regulamentului (UE) 2023/1114 al Parlamentului European și al Consiliului din 31 mai 2023 privind piețele criptoactivelor (MiCA) și de modificare a Regulamentelor (UE) nr. 1093/2010 și (UE) nr. 1095/2010 și a Directivelor 2013/36/UE și (UE) 2019/1937;
* Cadrului de raportare privind criptoactivele și modificările aduse standardului comun de raportare (CARF) al OCDE, aprobat la 26.08.2022;

precum și avizul conform al Ministerului Finanțelor comunicat prin adresa nr. \_\_\_\_\_\_\_\_\_/\_\_.2026

**Președintele Agenției Naționale de Administrare Fiscală emite următorul**

**O R D I N**

**ART. 1** Se aprobă modelul și conținutul formularului utilizat de Furnizorii de Servicii de Criptoactive Raportori, denumit în continuare formularul F8000, în vederea îndeplinirii obligațiilor prevăzute la art. 291^6 alin. (1) din Legea nr. 207/2015 privind Codul de procedură fiscală, cu modificările și completările ulterioare, prevăzut în anexa nr.1.

**ART. 2** Formularul prevăzut la art. 1 se completează și se depune conform instrucțiunilor prevăzute în anexa nr. 2.

**ART. 3**Obligația transmiterii formularului le revine Furnizorilor de Servicii de Criptoactive Raportori care au obligația de a îndeplini cerințele de raportare și de diligență fiscală în România, prevăzute în secțiunile I – III din Anexa nr.6 la Legea nr. 207/2015 privind Codul de procedură fiscală, cu modificările și completările ulterioare.

**ART.4** Obligația transmiterii formularului le revine inclusiv Furnizorilor de Servicii de Criptoactive Raportori care au obligația de a notifica autoritatea competentă din România și de a confirma în cadrul Formularului F8000, că astfel de cerințe de raportare și de diligență fiscală sunt îndeplinite în conformitate cu normele unui alt stat membru sau Jurisdicție Calificată din afara Uniunii Europene în temeiul unei legături care este în esență similară celei la care este supus la autoritatea competentă din România, cu excepția cazului în care Furnizorii de Servicii de Criptoactive Raportori au legături în România în conformitate cu subsecțiunea A pct.2 lit a), c) sau d) din Secțiunea I din Anexa nr.6 la Legea nr. 207/2015 privind Codul de procedură fiscală, cu modificările și completările ulterioare.

**ART. 5** Furnizorii de Servicii de Criptoactive Raportori depun formularul prevăzut la art. 1, chiar dacă acesta nu conține date de raportat.

**ART. 6** Anexele nr. 1 – 2 fac parte integrantă din prezentul ordin.

**ART. 7** Direcția Generală de Informații Fiscale și Centrul Național pentru Informații Financiare vor lua măsuri pentru ducerea la îndeplinire a prevederilor prezentului ordin.

**ART. 8** Prezentul ordin se publică în Monitorul Oficial al României, Partea I.

**Președintele Agenției Naționale de Administrare Fiscală,**

**Adrian Nicușor NICA**

|  |  |
| --- | --- |
|  |  |

**ANEXA NR. 1: FORMULAR F8000 DAC8/CRS**

**Informațiile raportate în vederea îndeplinirii obligațiilor prevăzute la art. 291^6 alin. (1) din Legea nr. 207/2015** **privind Codul de procedură fiscală, cu modificările și completările ulterioare**

În conformitate cu prevederile Secțiunii II din Anexa nr.6 la Legea nr. 207/2015 privind Codul de procedură fiscală:

A. Un Furnizor de Servicii de Criptoactive Raportor, în sensul secțiunii I subsecțiunile A și B din Anexa nr.6 la Legea nr. 207/2015 privind Codul de procedură fiscală, raportează la autoritatea competentă din România informațiile menționate la subsecțiunea B a prezentei secțiuni.

B. Pentru fiecare an calendaristic relevant sau pentru fiecare altă perioadă de raportare adecvată și sub rezerva obligațiilor Furnizorilor de Servicii de Criptoactive Raportori prevăzute în secțiunea I din Anexa nr.6 la Legea nr. 207/2015 privind Codul de procedură fiscală și a procedurilor de diligență fiscală prevăzute în secțiunea III din același act normativ, un Furnizor de Servicii de Criptoactive Raportor raportează, cu privire la utilizatorii săi de criptoactive care sunt utilizatori care fac obiectul raportării sau care au persoane care exercită controlul care sunt persoane care fac obiectul raportării, următoarele informații:

1. în cazul unei persoane fizice care este un utilizator care face obiectul raportării: numele, adresa, statul membru (statele membre)/jurisdicția (jurisdicțiile) de rezidență, numărul (numerele) de identificare fiscală (NIF), data și locul nașterii.

În cazul unei entități care este un utilizator care face obiectul raportării și care, după aplicarea procedurilor de diligență fiscală prevăzute la secțiunea III este identificată ca având una sau mai multe persoane care exercită controlul și care sunt persoane care fac obiectul raportării: numele, adresa, statul membru (statele membre)/jurisdicția (jurisdicțiile) de rezidență și numărul (numerele) de identificare fiscală (NIF) ale entității, precum și numele, adresa, statul membru (statele membre)/jurisdicția (jurisdicțiile) de rezidență, numărul (numerele) de identificare fiscală (NIF), data și locul nașterii fiecărei persoane care exercită controlul asupra entității care este persoană care face obiectul raportării, precum și rolul (rolurile) în temeiul căruia (cărora) fiecare astfel de persoană care face obiectul raportării este o persoană care exercită controlul asupra entității.

Fără a aduce atingere subsecțiunii B pct. 1, în cazul în care un Furnizor de Servicii de Criptoactive Raportor raportează unei autorități competente care utilizează un Serviciu de Identificare și se bazează pe confirmarea directă a identității și a rezidenței persoanei care face obiectul raportării prin intermediul unui Serviciu de Identificare pus la dispoziție de un stat membru sau de Uniunea Europeană pentru a stabili identitatea și toate rezidențele fiscale ale persoanei care face obiectul raportării, informațiile care trebuie raportate cu privire la persoana care face obiectul raportării sunt numele, identificatorul (identificatorii) din Serviciul de Identificare și statul membru (statele membre) emitent(e), precum și rolul (rolurile) în temeiul căruia (cărora) fiecare persoană care face obiectul raportării este o persoană care exercită controlul asupra entității;

2. numele, adresa, numărul de identificare fiscală (NIF) și, dacă este disponibil, numărul individual de identificare menționat la articolul 291^6 alin. (14) din Legea nr. 207/2015 privind Codul de procedură fiscală și identificatorul global al entității juridice ale Furnizorului de Servicii de Criptoactive Raportor;

3. pentru fiecare tip de Criptoactiv care face obiectul raportării și cu care Furnizorul de Servicii de Criptoactive Raportor a efectuat tranzacții care fac obiectul raportării în cursul anului calendaristic relevant sau al altei perioade de raportare adecvate, dacă este cazul:

a) denumirea completă a tipului de criptoactiv care face obiectul raportării;

b) suma brută agregată plătită, numărul agregat de unități și numărul de tranzacții care fac obiectul raportării în contextul achizițiilor în schimbul monedei fiduciare;

c) suma brută agregată încasată, numărul agregat de unități și numărul de tranzacții care fac obiectul raportării în contextul vânzărilor în schimbul monedei fiduciare;

d) valoarea justă de piață agregată, numărul agregat de unități și numărul de tranzacții care fac obiectul raportării în contextul achizițiilor în schimbul altor criptoactive care fac obiectul raportării;

e) valoarea justă de piață agregată, numărul agregat de unități și numărul de tranzacții care fac obiectul raportării în contextul vânzărilor în schimbul altor criptoactive care fac obiectul raportării;

f) valoarea justă de piață agregată, numărul agregat de unități și numărul de tranzacții de plată cu amănuntul care fac obiectul raportării;

g) valoarea justă de piață agregată, numărul agregat de unități și numărul de tranzacții care fac obiectul raportării, defalcate pe tipuri de transfer, în cazul în care acestea sunt cunoscute de Furnizorul de Servicii de Criptoactive Raportor, în cazul acelor transferuri către Utilizatorul care face obiectul raportării care nu intră sub incidența lit. b) și d);

h) valoarea justă de piață agregată, numărul agregat de unități și numărul de tranzacții care fac obiectul raportării, defalcate pe tipuri de transfer, în cazul în care acestea sunt cunoscute de Furnizorul de Servicii de Criptoactive Raportor, în cazul acelor transferuri din partea Utilizatorului care face obiectul raportării care nu intră sub incidența lit. c), e) și f); și

i) valoarea justă de piață agregată, precum și numărul agregat de unități de transferuri efectuate de Furnizorul de Servicii de Criptoactive Raportor către adresele registrelor distribuite menționate în Regulamentul (UE) 2023/1.114 sau către adrese de portofel necunoscute de Furnizorul de Servicii de Criptoactive Raportor despre care nu se știe că ar fi asociate cu un furnizor de servicii de active virtuale sau cu o instituție financiară.

4. Fără a aduce atingere subsecțiunii B pct. 1, nu este obligatorie raportarea NIF în cazul în care:

(i) Jurisdicția care face obiectul raportării nu emite NIF; sau

(ii) dreptul intern al Jurisdicției care face obiectul raportării nu impune colectarea NIF emis de respectiva Jurisdicție din afara Uniunii Europene care face obiectul raportării.

5. În sensul subsecțiunii B pct. 3 lit. b) și c), suma plătită sau încasată se raportează în moneda fiduciară în care a fost plătită sau încasată. În cazul în care sumele au fost plătite sau încasate în mai multe monede fiduciare, sumele se raportează într-o singură monedă, convertită la momentul fiecărei tranzacții care face obiectul raportării, într-un mod aplicat consecvent de către Furnizorul de Servicii de Criptoactive Raportor.

6. În sensul subsecțiunii B pct. 3 lit. d)-i), valoarea justă de piață se determină și se raportează într-o singură monedă, evaluată la momentul fiecărei Tranzacții care face obiectul Raportării într-un mod aplicat consecvent de către Furnizorul de Servicii de Criptoactive Raportor.

7. Informațiile raportate trebuie să identifice moneda fiduciară în care este raportată fiecare sumă.

C. Exercitarea opțiunii de a efectua procedurile de raportare și de diligență în alt stat membru sau Jurisdicție Calificată din afara U.E se face prin marcarea cu X a căsuței corespunzătoare - “*OtherNexus*”.

**ANEXA NR. 2: Instrucțiuni de completare și depunere a formularului F8000**

1. Furnizorii de Servicii de Criptoactive Raportori trebuie să folosească formularul F8000, precum și programul de asistență, disponibile pe portalul A.N.A.F., la adresa www.anaf.ro, secțiunea Servicii online, meniul Descărcare declarații electronice, în scopul raportării informațiilor prevăzute în prezentul ordin.

2. Raportarea se transmite prin portalul ANAF, (programul de asistenta eGuvernare), sub forma unui fișier PDF cu XML atașat, semnat electronic, prin mijloace de transmitere la distanță, în termenul prevăzut în Anexa nr. 6, Secțiunea II, Subsecțiunea D, pct. 2 din Legea nr. 207/2015 privind Codul de procedură fiscală, cu modificările și completările ulterioare.

3. Pentru depunerea formularului F8000, Furnizorii de Servicii de Criptoactive Raportori trebuie să dețină un certificat digital calificat, eliberat în condițiile [Legii nr. 214/2024](javascript:OpenDocumentView(206269,%203761941);) privind utilizarea semnăturii electronice, a mărcii temporale și prestarea serviciilor de încredere bazate pe acestea.

4. Orice modificare a formularului F8000 se aduce la cunoștința Furnizorilor de Servicii de Criptoactive Raportori, prin publicarea pe portalul A.N.A.F., în secțiunea Servicii online, meniul Descărcare declarații electronice, cu minimum 15 zile înainte de aplicarea modificărilor efectuate.

5. Furnizorii de Servicii de Criptoactive Raportori depun formularul F8000, chiar dacă acesta nu conține date de raportat.

6. Corecțiile informațiilor transmise se efectuează după cum urmează:

a) la inițiativa Furnizorilor de Servicii de Criptoactive Raportori;

1. ca urmare a unei solicitări de corecție transmisă de către alte jurisdicții partenere prin intermediul A.N.A.F.;
2. ca urmare a măsurilor dispuse de către A.N.A.F. după efectuarea unui control.

7. Solicitările de corecție se publică in spațiul privat al contribuabilului de pe platformele electronice dedicate.

8.Tipurile de corecții posibile:

a) modificarea unora din informațiile transmise inițial;

b) ștergerea unor informații transmise inițial.

9. Furnizorii de Servicii de Criptoactive Raportori pot transmite corecții în conformitate cu prevederile art. 105 din Legea nr. 207/2015 privind Codul de procedură fiscală, cu modificările și completările ulterioare.

10. Instrucțiunile privind modalitatea în care A.N.A.F. transmite cererile de corecție și primește răspuns din partea Furnizorilor de Servicii de Criptoactive Raportori se regăsesc pe portalul A.N.A.F., în secțiunea Servicii online, meniul Descărcare declarații electronice.